סרטן השד הוא הסרטן השכיח בקרב נשים בישראל. אם אתן מכירות את הסלוגן "אחת מתשע", אז כדאי לכן לדעת שמזה מספר שנים הוא סלוגן אך ורק על הנייר. כי במציאות, התחלואה כבר מזמן שברה את הכלים והיא הרבה יותר שכיחה. שכיחה עד כדי אימה.
גם אם רצתם או רצתן להיבדק – בכלל לא בטוח שתוצאות הבדיקה רלבנטיות לרמת הסיכון הגנטית שלכם. יתירה מכך. אפילו אם המחלה כבר מקננת בגופכם, או שהמחלה התפרצה בגיל צעיר, ואפילו אם יש לכם סיפור משפחתי מוכר וכואב – עדיין, קיימת אפשרות שהבדיקה הנהוגה בישראל, תוציא אתכם "נקיים" על הנייר.
"אנחנו כאן בשבילכם", אומרת ליסה כהן, ומזמינה כל מי שיש לו קצה קצהו של חשש או חשד לבריאותו – לפנות לעמותה, לקבלת מידע, סיוע, תמיכה ועידוד.
ביום שישי, ה- 15.3, עורכת העמותה אירוע התרמה, לטובת כנס רפואי בנושא של סרטן שד ושחלות משפחתי. האירוע יתקיים בבית פיליציה בלומנטל בתל אביב, בשעה 11:00, ולכבודו תגיע ארצה הכנרית האוסטרית ג'לה פרגו, שתנגן יחד עם החלילן הראשון של התזמורת הפילהרמונית, יוסי אורנהיים ועם תלמידתו, אנא גבריאלוב והפסנתרן רביב לייבזירר, על רקע הפסלים המדהימים של בתיה גזית.
עכשיו אתם מרימים טלפון למרכז המוסיקה ע"ש פליציה בלומנטל, ומזמינים כרטיסים למופע: 03-620118.